Maroela Media se 10 gewildste resepte vir 2022Hierdie resepte is in 2022 die meeste op Maroela Media gelees. Jan Braai vir erfenis se smaaklike Prins Albert-braaibroodjie moet beslis by jou volgende braai gereken word. ŉ Heerlike kerriehoenderbredie vir dié week se spyskaart. Foto ter illustrasie. (Foto: Tom Dillon/Unsplash) Wanneer die finansies knyp sal hierdie souttertresep met boeliebief handig te pas kom. Boeliebief-tert (Foto: Lapa Uitgewers) Indien jy nog kopkrap oor wat jy saam met daardie heerlike skaaptjops en boerewors gaan bedien, probeer gerus een van dié smaaklike Braaidagopsies. Bierbrood (Foto: Janie Monsieur/Maroela Media) Maak hierdie heerlike paptert as bykos met jou volgende naweek- (of week-) braai. Mieliepaptert (Foto: Lapa Uitgewers) Om ŉ bobaasmelktert te maak verg liefde vir dié smullekker stukkie Afrikaanse kultuur en ŉ aanvoeling vir die resep. Bettie du Preez en haar kampioenmelktert. (Foto: verskaf) Wanneer die soettand begin pyn en nageregte jou nader wink, sal dié paar koue soetighede heerlike lafenis vir die warm somerweer bied. Foto: Lekker en Vinnig Is jy op soek na idees vir jou kind se kosblik? Hier is ŉ paar resepte wat jy in ŉ japtrap kan voorberei. Vinnige fop-quiche (Foto: Maroela Media/ Janie Monsieur) Dié tertresep is maklik om aanmekaar te slaan wanneer jy dit vir baie mense maak en dit werk ewe goed in kleiner, individuele bakkies. Malvalekkertert (Foto: Elsabé Erasmus/Maroela Media) Maroela Media-leser Charlene van der Linde vertel dat haar ouma altyd hierdie aartappelkoekies vir hulle gemaak het. Ouma se aartappelkoekies. (Foto: Verskaf)